NaiveNeuron/SloPal huggingface dataset:
Kuffa, Štefan, poslanec NR SR (2021-11-05):
Pani Zemanová, tie koordinačné rady, vy to tu tak v mantroch stále tu tak opakujete, ale z toho ide príšerný strach. To budú tie ekoteroristické koordinačné rady. Nič sa nepohnú nikde títo ľudia z regiónu. Vy idete ľudí okradnúť o pôdu? Vy idete ľudí vyháňať z vidieka? A vy sa budete hlásiť, že my sme les? Aj ja sa k tomu vyjadrím, ja nie som žiadny les, ale žiaľ, vo vašej koalícii a vašich radoch takých polien je tu veľmi veľa. A fungujete ako len také polená a dvíhate ruky hlava-nehlava. Prosím vás pekne, o čo vám ide? Jeden a pol miliardy vy sa chystáte rozkradnúť cez mimovládne organizácie! Namiesto toho, aby ste to dali naozaj lesníkom a do lesa, tak vy to idete cez mimovládky rozkrádať. Prosím vás pekne, tu o nejakých sysľoch, medveďoch a rozkradnúť to, to vy prejete. Keby ste to aspoň tým sysľom dali alebo tým medveďom alebo tým korytnačkám. Ale vy to miniete, vy to míňate, takto to rafinovane a inštitucionálne idete rozkradnúť jeden a pol miliardy a nehanbíte sa to tuná predkladať. O predkupnom práve a o tých zmluvách, to sladko tu teraz takto budete rozprávať medové motúziky. Ja už teraz upozorňujem aj tých užívateľov tých pozemkov a poľnohospodárskej pôdy, áno, možnože v tej prvej fáze prejdú tie nájomné práva a budú pokračovať v tých nájomných zmluvách. Ale nie hneď v nasledujúcich. O nasledujúce a v nasledujúcich zmluvách pripravíte tých ľudí na tom vidieku o tú pôdu. Ľudia sa prirodzene bránia tomu. Vy si myslíte, že celé Slovensko je len Bratislava. Všetci sa len tu napcháme. Prosím vás pekne, ja som vás včera tak aj pozeral a na záver by som vám aj položil a dovolil si položiť otázku, vy ste povedali, že Bratislava má národný park. Ja by som sa rád išiel doňho pozrieť, kde ten národný park je. Pani Zemanová, vy ani neviete, kde máme národné parky, prosím vás pekne. To je stredné a východné Slovensko. Ja neviem, že Bratislava, že by mala národný park. Ale ak má, veľmi rád pôjdem tam na vychádzku. A keď nemá, zriaďte v Bratislave národný park. To by bolo to najlepšie, to, čo môže byť, pani Zemanová.
Matovič, Igor, poslanec NR SR (2018-03-26):
... je to, je to v rozpore s rokovacím.
Kočiš, Eduard, poslanec NR SR (2021-03-16):
Ďakujem pekne za slovo, pán predseda. Miro, naozaj si zhodnotil vo svojom príspevku to, na čo si už apeloval na minulej schôdzi Národnej rady Slovenskej republiky a to to, že si vlastne dával na piedestál slávy tento úžasný zákon, ktorý tuná prišiel do pléna Národnej rady Slovenskej republiky v skrátenom legislatívnom konaní, pretože pán minister Doležal tvrdil, aká je to krátka doba, aké je to vlastne nemožné do 60 dní vymôcť pokutu od užívateľa diaľnic. Ale pozrime sa na okolité krajiny, do 14 dní, či už je to Maďarsko, Česká republika, Švajčiarsko, alebo Rakúsko, tieto krajiny do 14 dní vám vedia poslať na adresu vášho trvalého bydliska pokutu bez akýchkoľvek problémov. Na Slovensku sa to nedá. No niekde je asi chyba a určite nebude chybou terajší zákon, ale asi neschopnosť ministerstva a ministerských úradníkov. Vláda opäť zneužíva inštitút skráteného legislatívneho konania a poslanecký zbor Slovenskej republiky zložený z poslancov vládnej koalície im to aj naďalej umožňuje a naďalej im to trpí a tento inštitút im naďalej umožňuje bezhlavo a bezbreho zneužívať. Z Prezidentského paláca však prišiel zdvihnutý prst, akási výstraha v podobe nepodpísania tohto zákona a to už by malo byť dosť veľkým a dosť značným mementom, že táto vláda naozaj zneužíva inštitút skráteného legislatívneho konania naozaj úbohým spôsobom. Takže, vážené kolegyne, vážení kolegovia, pozrime sa už naozaj pravde do očí, poďme riešiť zákony v takomto, v takomto procese, aký je naozaj nastavený, a naozaj nezneužívajme tento inštitút skráteného legislatívneho konania. Čiže ešte raz, 60 dní na vymôcť pokutu je, myslím si, že je dostatočne dlhý čas, takže aj na Slovensku by sa to malo dať.
Bugár, Béla, podpredseda NR SR (2010-12-15):
Pán poslanec Maďarič.
P. Paška, predseda NR SR: (2008-09-17):
(Hlasovanie.) 139 prítomných, 81 za, 19 proti, 39 sa zdržalo. Návrh sme schválili. Sme v treťom čítaní . Otváram rozpravu. Pýtam sa, či sa chce niekto prihlásiť. Nie. Vyhlasujem rozpravu za skončenú a budeme hlasovať.
Blanár Juraj, podpredseda NR SR (2021-03-19):
Ďakujem. Vážené panie poslankyne, páni poslanci, prezentujte sa a hlasujte o výzve trom najvyšším ústavným činiteľom. (Hlasovanie.) Prítomných 99 poslancov, za hlasovalo 28, proti bolo 45, zdržali sa 24, 2 poslanci nehlasovali. Konštatujem, že navrhované uznesenie snemovňa neschválila. Pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, parlamentná tlač 479. Dávam teraz slovo predsedovi výboru pre financie a rozpočet pánovi poslancovi Mariánovi Viskupičovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 479.)
Galbavý, Tomáš, poslanec NR SR (2011-07-06):
Ďakujem. Skúsim byť ešte kratší. V prvom rade ďakujem všetkým reagujúcim na moje vystúpenie. Peter Osuský z OKS, isteže, tvoj postoj poznám od samého začiatku. Vaša strana nikdy nebola za vstup do Európskej únie ani do eurozóny. A to je absolútne v poriadku. Ale predkladatelia tu dali návrh na uznesenie, že súhlasia s pôžičkou Grécku. Tak ja to trošku vnímam schizofrenicky. Na jednej strane súhlasíte s pôžičkou Grécku za určitých podmienok, presne vymedzených a na druhej strane ste proti tejto pôžičke. Ja teraz naozaj celkom tomu nerozumiem, ale v poriadku. Názor máme podobný. Ani jedna, ani druhá strana naprieč celým politickým spektrom Grécku nechceme požičať len tak. V hre je naozaj teraz fakt, aké náklady bude Slovensko niesť v tomto kontexte, či vyššie alebo nižšie. A riadený bankrot je predpokladom, že krajiny eurozóny sa môžu pripraviť a eliminovať finančné a ekonomické následky v prípade, že by sa vystavili pri priamom a urýchlenom bankrote. Čiže agóniu predlžovať má v tejto chvíli význam. Ďakujem pekne.
Zajac, Pavol, poslanec NR SR (2012-07-26):
Ďakujem pekne. Chcel by som podporiť svojho predrečníka v tom, že zavedenie inteligentného dopravného systému v našej republike ako súčasť Európskej únie je veľmi potrebné. Čo vyvoláva pochybnosti u všetkých predrečníkov je to, tá čiastka, ktorá tam je, 150 miliónov od roku 2014 do roku 2020, z toho 120 miliónov, pán kolega Hlina, nám prispeje na to Európska únia podľa tých podkladov, ktoré máme. Ale projektovo-technologicky, tak ako som si to prečítal, mi to pomerne dosť silne pripomína zavedenie mýta na Slovensku. A mýto, keď sa zavádzalo za prvej Ficovej vlády v tejto republike, dopadlo tak, že súťaž na mýto skončila tým, že dvaja uchádzači boli vylúčení a tretí o 6 miliárd Sk, ktorý mal najväčšiu ponuku, to nakoniec vyhral. Takže s inteligentným dopravným systémom, samozrejme, súhlasíme, ale prípravu, projekt, poradcu a hlavne súťaž na tento dopravný inteligentný systém budeme aj poslanci, ale dúfam, že aj verejnosť, prísne sledovať, aby to nedopadlo tak, ako kolega Hlina hovoril, ako vždycky. To znamená 150 miliónov? 50 miliónov? 300 miliónov? Kto to dneska vie povedať? Ďakujem za pozornosť.
Číž, Miroslav, podpredseda NR SR (2015-05-07):
Ďakujem pekne, pán minister. Máte tu len takú, dovoľte mi jednu takú malú poznámku, páni poslanci, pani poslankyňa Kiššová a Jurzyca neboli prítomní pri odpovedi na tieto otázky, na čo sa obvykle neodpovedá, tak s vaším dovolením by sme to brali tak, že sa zúčastňujú rokovania Národnej rady bez prítomnosti v sále a keby ich otázka bola vyžrebovaná, prišla na poradie, v takom prípade by dostali možnosť položiť doplňujúcu otázku. Ďakujem pekne. Ako tretiu otázku vyžrebovali naši kolegovia, otázku, ktorú položil pán poslanec Marián Radošovský a položil ju ministrovi poľnohospodárstva a rozvoja vidieka Slovenskej republiky Ľubomírovi Jahnátkovi. Otázka znie: „Vážený pán minister, viete vysvetliť konania Slovenského pozemkového fondu v rámci reštitúcií v prípade pozemkov Ivanka pri Dunaji, katastrálne územie Parná? Nedomnievate sa, že došlo k postupu v rozpore s právnymi predpismi Slovenskej republiky v tejto oblasti? Nejde práve v tomto prípade o návod znovu sa opakovania kauzy Slavkov?“ Máte slovo, pán minister, prosím oznámiť ukončenie odpovede.
Gröhling, Branislav, poslanec NR SR (2023-12-13):
Pán poslanec Grendel, ja tiež musím povedať, že veľmi ďakujem, že si upozornil práve na jednotlivé poplatky, ktoré sa zvyšujú. Ja si musím, ja musím povedať, že každý sa asi venujeme tej téme, ktorá nám je blízka. Mne je blízke manželstvo, keďže som veril, že v budúcnosti to manželstvo uzatvorím, bohužiaľ, tá vláda dopadla tak, akým spôsobom dopadla. A keď som si otvoril teda tú, tie jednotlivé poplatky, tak som trošku zostal zhrozený, pretože len preto, že by som chcel nahliadnuť do matrík, tak za každý zväzok tejto matriky sa tá pôvodná suma zvyšuje z 2 eur na 3 eurá, čo je skoro o 50 %, ale na druhej strane tu je potom ešte žiadosť o zápis matričnej udalosti, ktorá nastala v cudzine, do osobitnej matriky, tam je to z pôvodných 10 euro na 15 euro, teda o 50 %. Uzavretie manželstva medzi štátnymi občanmi Slovenskej republiky pred matričným úradom, v ktorého obvode nemá ani jeden zo snúbencov trvalý pobyt, je to z 20 euro na 30 euro, takže o 50 % to zvýšenie. Povolenie uzavrieť manželstvo mimo určenej doby, čo ma veľmi prekvapilo, že vôbec máme také, takýto poplatok, že by niekto chcel uzatvoriť manželstvo mimo určenej doby, je z 20 na 30 euro, teda o 50 %. Povolenie uzavrieť manželstvo mimo úradnej, určenej miestnosti zo 70 euro na 100 euro, je to navýšenie o 42 %. Uzavretie manželstva medzi štátnym občanom Slovenskej republiky a cudzincom je navýšenie o 42 %, teda zo 70 až na 100 percent (správne 100 eur, pozn. red.). Uzavretie manželstva medzi cudzincami, tam ten nárast je naozaj veľmi výrazný z 200 až na 280 euro, teda plus 40 %. Tak sa budeme musieť zamyslieť, že či vydržíme ešte tých pár rokov a potom tieto poplatky zrušíme a zavedieme naozaj manželstvo pre všetkých. (Potlesk.)
Bugár, Béla, podpredseda NR SR (2018-06-19):
Pán poslanec Mizík.
P. Minárik, poslanec: (2007-05-15):
V prvom rade treba konštatovať, že člen rady pán Štefan Fejko sa vzdal členstva v rade kvôli tomu, že kolidovalo jeho zamestnanie v televízii s týmto členstvom. V takejto situácii sa vyhlasuje voľba na uprázdnené miesto s tým, že treba konštatovať, že volíme dneska člena rady s funkčným obdobím zhodným s obdobím, na ktoré bol pán Fejko zvolený, teda do 30. marca 2010. V súlade so zákonom o Slovenskej televízii boli podané tri návrhy, ktoré spĺňajú všetky formálne náležitosti, teda aj spôsob podávania, aj podmienky pre kandidovanie. Takže všetci traja predložení kandidáti, ktorých máte uvedených v tlači 260, sú spôsobilí na to, aby boli zahrnutí do tajnej voľby. Budeme voliť z mien, ktorými sú pán Kubica a panie Letašiová a Miklovičová. Z mojej strany, pán predsedajúci, všetko. Návrh uznesenia je priložený k tlači, takže ho nebudem čítať.
P. Paška, predseda NR SR: (2006-10-17):
Budeme hlasovať o tom, aby sme posunuli predmetný návrh zákona do druhého čítania. Prezentujeme sa a hlasujeme. (Hlasovanie.) 143 prítomných, 80 za, 63 proti. Uvedený návrh uznesenia sme schválili a konštatujem, že tento návrh zákona prerokuje Národná rada v druhom čítaní. Budeme v druhom hlasovaní hlasovať o pridelení návrhu výborom, určení gestorského výboru a určení lehôt výborom na jeho prerokovanie v druhom čítaní.
Kamenický, Ladislav, poslanec NR SR (2012-06-19):
Odporúčam, aby Národná rada sa uzniesla podľa § 73 ods. 3 písm. c) rokovacieho poriadku na tom, že prerokujeme tento návrh v druhom čítaní. Dajte, prosím, hlasovať.
Čepček, Martin, poslanec NR SR (2022-05-19):
Ďakujem pekne. Pán poslanec, keď som vás počúval, tak mi prišlo, mal som zmiešané pocity z toho celého, lebo vy ste tu spomínali o všetkom možnom a stále sa vraciate k tým krúžkom, hoci to je už úplne iná téma a stále si nachádzate dôvod, ako sa to nedá. Nehľadáte cestu, ako by sa to mohlo dať. A toto mi na tom vadí. Ja neobhajujem, ja obhajujem v podstate rodiny, ktoré týmto spôsobom prídu k nejakým finančným prostriedkom, ale vy hľadáte cestu, ako sa to nedá, nie ako sa to dá.
Švantner, Dušan, poslanec NR SR (2010-08-10):
Ďakujem. Vážený pán kolega, ja som sa tak zamýšľal nad tým, keď ste sa ospravedlňovali tým mladým Cigánom, že či by ste sa nemali ospravedlniť aj tým našim starým ľuďom, ktorí sa nevládzu brániť a ktorých títo Cigáni napádajú, bijú a dokonca za pár korún aj zabíjajú. Zamyslite sa nad sebou! Ďakujem.
Figeľ, Ján, podpredseda NR SR (2014-09-16):
Na vystúpenie pána ministra sú faktické poznámky štyri. Končím možnosť ďalších faktických. Nech sa páči, s prvou faktickou Jozef Mihál. Pán minister, môžete potom reagovať faktickou odpoveďou.
Glváč, Martin, podpredseda NR SR (2017-03-29):
Vážené panie poslankyne, vážení páni poslanci, otváram šiesty rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie požiadala pani poslankyňa Eva Antošová. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona má parlamentnú tlač 349, spoločná správa výborov má tlač 349a. Prosím, podpredsedu vlády Slovenskej republiky pre investície a informatizáciu Petra Pellegriniho, aby vládny návrh zákona odôvodnil. Nech sa páči.
Takáč, Richard, poslanec NR SR (2021-03-31):
Ďakujem veľmi pekne. Budem tak všeobecne odpovedať. Zhrniem. Ja si osobne fakt reálne myslím, že navrhnutá novela pôvodne nezodpovedá tomu svojmu cieľu, ktorí kolegovia poslanci chceli, chceli deklarovať. Myslím si, že toto spôsobí takú nestabilitu podnikateľského prostredia v rámci poľnohospodárstva. Ja by som chcel ešte podotknúť, že ja si myslím, že to je reálny problém, že k našej poľnohospodárskej slovenskej pôde sa dostávajú zahraniční rôzni poľnohospodári, či sú to Dáni, Holanďania, Rakušáci, Nemci. Toto je problém. Nemôžme sa vyhovárať len na to, že u nich je cena vyššia, u nás je nižšia, tak si to môžu dovoliť. Musíme spraviť podľa mňa legislatívne kroky na to, aby sme to dokázali nejakým spôsobom obmedziť, keď v iných krajinách Európskej únie to dokážu obmedziť. A poviem ešte, poprosil by som pani kolegyňu Halgašovú, keby mi zodpovedala tie dve veci z hľadiska toho jej pozmeňováka v tom ods. 12, § 12 ods. 4 tá posledná veta. Tá z hľadiska tej právnej neistoty, či je to výpoveď a oznámenie. A potom ešte, ako chcú riešiť to, kde aj pán kolega Borguľa sa tu síce dotkol toho okrajovo, ale ja hovorím o environmentálnych projektoch, záväzkoch, ktoré vyplývajú z uznesenia vlády 75/2015, ktoré hovoria o nejakých 5- až 7-ročných projektoch na poľnohospodárskych, poľnohospodárskej pôde, ktorá trvá 5 až 7 rokov, kde oni majú určité záväzky. Dostávajú na to nejaké dotácie a v prípade, že bude jednoročná výpovedná lehota, tak môže dôjsť k tomu, že im nejaký vlastník vypovie časť nejakého pozemku a oni budú musieť, budú musieť proste vrátiť všetky, všetky financie a padne im celý projekt. Toto je podľa mňa pri tej ročnej výpovednej lehote ohrozenie a môže nastať s týmto problém a nebodaj nejaké špekulácie budú ešte v tom, že to budú niektorí aj úmyselne robiť. Ďakujem.
Zmajkovičová, Renáta, podpredsedníčka NR SR (2012-12-11):
V rozprave vystúpi pán poslanec Uhliarik, pripraví sa pán poslanec Hudacký.
Pellegrini, Peter, podpredseda NR SR (2020-07-07):
Pán poslanec Šutaj Eštok.
Číž, Miroslav, podpredseda NR SR (2015-10-02):
Ďakujem, pán navrhovateľ. Navrhnutý gestorský výbor bude reprezentovať a predloží túto správu, ako som počul, ako substituent pán poslanec Kadúc. Alebo? (Reakcia z pléna.) Takú mám informáciu od pani poslankyne Kiššovej. Je tak? Tak nie toto, tak pardon. Takže potom je, ospravedlňujem sa všetkým. Takže spravodajskú správu uvedie, tak ako to navrhol navrhnutý gestorský výbor, pani poslankyňa Kiššová. O slobodnom prístupe k informáciám, tlač 1743.
B. Bugár, podpredseda NR SR: (2003-01-15):
Pán poslanec Zubo. S. Zubo, poslanec: Vážené kolegyne, vážení kolegovia, už je to tak, dnešný deň je pre mňa plný prekvapení a len pekných pocitov zo strany vystúpení predstaviteľov Kresťanskodemokratického hnutia. Pán Figeľ, ja si vás vysoko vážim za skutočnosť, že ste ako jeden z prvých predstaviteľov Kresťanskodemokratického hnutia, ktorý na tejto pôde konštatoval, že komunistická Čína je demokratickým štátom. Skutočne ďakujem vám za toto hodnotenie a vážim si vás za to. Len na porovnanie poviem. Takýto obrovský štát, kolos s 1,3 mld. obyvateľov, postup Číny ako by sme posudzovali a hodnotili, keby zaujala vo vzťahu trebárs k Taiwanu také stanovisko, ako Spojené štátu americké zaujali voči Juhoslávii, a keby svoje problémy riešila tak, ako boli problémy riešené v Juhoslávii? Len vďaka vám, ďakujem vám, som presvedčený, že nie ste posledný, ale prvý predstaviteľ KDH, ktorý reálne sa začína pozerať na svet a jeho vývoj. (Potlesk.)
Bublavý, Dušan, poslanec NR SR (2012-09-25):
Ďakujem za slovo. Musím sa zapojiť do diskusie a upraviť veci na pravú mieru. Som tu započul, že starostovia získavajú voličov za to, že zapíšu niekoho, a nekontrolujú, do aktivačných prác alebo obecných prác. Ja tu musím povedať, že skôr opačne. Ja to pociťujem tak, že strácam svojich voličov kvôli tomu, že na tie aktivačné práce, čo sú prihlásení tí občania, ktorí spĺňajú kritériá, skôr za to, že ich naháňam do práce, ich strácam a nevolia ma. Mám to už odskúšané za tých niekoľko rokov, je to jedenásť, čo to zažívam. Takže naozaj si aj takto pozrieť na podstatu a nielen z toho, že ešte starostovia profitujú z toho, že zamestnávajú na aktivačných prácach. Ale ešte musím možno zopakovať, že naozaj tie aktivačné práce mnoho obcí využíva kvôli tomu, aby zveľadili, upratali svoju obec. A vždy je čo robiť, či už okolo športovísk, alebo obecných zariadení, cesty sú stále dennodenne znečisťované, zastávky autobusové, akékoľvek. Čiže nielen v obciach, ale aj v mestách. Čiže každý ten, čo využíva tieto služby, je naozaj ten, ktorý dáva tomu nejaký rytmus. A ak sa budeme tu naťahovať a ešte kritizovať samosprávu, ja si myslím, že to je ozaj špatný krok a to sme si my samospráva naozaj nezaslúžili.
Beluský, Martin, poslanec NR SR (2022-05-06):
Ďakujem za slovo. (Prerušenie vystúpenia predsedajúcim.)
Danko, Andrej, predseda NR SR (2017-05-11):
Prosím, prezentujme sa a hlasujme o návrhu pána poslanca. (Hlasovanie.) Prítomných 139 poslancov, za 85, proti 14, zdržalo sa 40. Konštatujem, že sme uvedený návrh schválili, ale pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Pani poslankyňa Zemanová? Nie? Omyl? Dobre, pani poslankyňa avizuje, že je to omyl s kartou, takže vyhlasujem rozpravu za skončenú, keďže sa nikto neprihlásil. Pristúpime k hlasovaniu o návrhu zákona ako celku. Pán spravodajca, prosím, uveďte odporúčanie gestorského výboru.
Danko, Andrej, podpredseda NR SR (2024-06-19):
Ďakujem. Pokračujeme v rozprave. Poslankyňa Remišová, pripraví sa poslanec Hajko.
Puci, Róbert, poslanec NR SR (2018-09-20):
Ďakujem pekne za odpoveď. Pán podpredseda, potom pri tej káve to platí.
Laššáková, Jana, podpredsedníčka NR SR (2014-09-11):
Pán minister, ďakujem. Zaujmite miesto určené pre navrhovateľov. A dávam slovo poverenej členke ústavnoprávneho výboru poslankyni Viere Kučerovej, aby podala správu o výsledku prerokovania materiálu vo výbore. Nech sa páči.
Blanár, Juraj, podpredseda NR SR (2023-05-03):
Ďakujem. Otváram rozpravu. Písomnú prihlášku som neobdržal. Dávam teda možnosť prihlásiť sa ústne, vážené pani poslankyne, páni poslanci. Konštatujem, že nikto sa neprihlásil, preto vyhlasujem rozpravu za uzavretú. A keďže neprebehla, tak nepredpokladám, že budú mať k tomu nejaké záverečné slovo či navrhovateľ, alebo spravodajca. Môžem konštatovať, že hlasovať budeme o tomto bode o 17. hodine. Prerušujem rokovanie o tomto bode programu. A pristúpime k ďalšiemu bodu, ktorým je druhé čítanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov. Je to pod parlamentnou tlačou 1464, spoločná správa výborov pod tlačou 1464a. Udeľujem slovo pánovi ministrovi Karasovi, aby vládny návrh zákona uviedol v pléne. (Rokovanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov , tlač 1464.)
Jurinová, Erika, podpredsedníčka NR SR (2012-09-20):
Ďakujem pekne pánovi poslancovi. S faktickými poznámkami sa neprihlásil žiaden pán poslanec. Týmto sme vyčerpali ústne prihlásených pánov poslancov. Vyhlasujem rozpravu za skončenú. Pýtam sa preto, či sa chce k návrhu vyjadriť pán navrhovateľ?
Bugár, Béla, podpredseda NR SR (2018-05-10):
... lebo počujem sem, ako sa bavia. Takže kľudne môžte, nech sa páči.
Pellegrini, Peter, predseda NR SR (2024-02-06):
Prosím vás, venujte sa zákonu, to v zákone nie je, dobre?
Hort, Milan, podpredseda NR SR (2011-09-07):
Ďalej do rozpravy písomnou formou je prihlásený pán poslanec Ján Mikolaj. Nech sa páči.
Mizík, Stanislav, poslanec NR SR (2020-12-09):
Ďakujem za slovo. Ďakujem za všetky faktické poznámky, ďakujem mojim kolegom. Toto som zabudol povedať, že všetci diktátori, samozrejme, rušili ústavy alebo menili ústavy. Toto sa znova opakuje. No a k vám, pán Dostál, viete, tak vám poviem pravdu, na vaše poznámky sa mi ani nechce odpovedať. A viete prečo? Lebo nie som kamikadze. Však vy ste ako eskadra amerických lodí plná ľudí rôznych národností. Vy ste torpédoborec MOST – HÍD, vy ste krížnik OKS, vy ste mínolovka SaS, vy ste národnosti slovenskej, rómskej, maďarskej a ešte ďalších, nebudem spomínať. A, no a ako by jedno lietadlo kamikadze dokázalo zničiť takú flotilu a poraziť takú medzinárodnú koalíciu. No ale poviem vám, čo ste dal otázku, tak len stručne veľmi. Aj taký Pinochet si to predlžoval. Tiež podľa vlastných merítok na ochranu Chilanov a to isté robíte aj vy. Ďakujem.
Glváč, Martin, podpredseda NR SR (2016-06-07):
Pán poslanec Blaha.
Blanár, Juraj, podpredseda NR SR (2021-07-02):
Nech sa páči, prezentujte sa a hlasujte o skrátení lehoty. (Hlasovanie.) Prítomných 89 poslancov, za 75, proti 8, zdržali sa 5, nehlasoval 1 poslanec. Konštatujem, že sme skrátenie lehoty schválili. Nech sa páči, pán spravodajca.
B. Bugár, podpredseda NR SR: (2006-02-02):
(Hlasovanie.) Prítomných je 138 poslancov, za 61, proti 33, zdržalo sa 41, nehlasovali 3. Konštatujem, že tieto body sme neschválili.
Kvorka, Ján, poslanec NR SR (2024-09-17):
Ďalej pristúpime k hlasovaniu o bodoch spoločnej správy 8 a 13, ktoré boli vyňaté na osobitné hlasovanie. Odporúčanie gestorského výboru je schváliť. Podotýkam, že v rozprave bol podaný komplexnejší pozmeňujúci návrh. Dajte, prosím, hlasovať.
Laurenčík, Milan, podpredseda NR SR (2021-02-04):
Ktorého pána ministra myslíte?
Bugár, Béla, podpredseda NR SR (2017-09-06):
Tak potom budete pokračovať. Prerušíme rokovanie, vyhlasujem trojminútovú prestávku a potom pristúpime k jednotlivým hlasovaniam, ktorých teda máme dosť, a potom budeme pokračovať v tejto rozprave. (Trojminútová prestávka.) (Po prestávke.)
B. Bugár, podpredseda NR SR: (2001-11-07):
Pán poslanec, nech sa páči.
Jurinová, Erika, podpredsedníčka NR SR (2014-10-23):
Ďakujem, pán poslanec. Dávam slovo pánovi poslancovi Hlinovi.
M. Číž, podpredseda NR SR: (2006-09-07):
Dovoľte mi konštatovať, že Národná rada Slovenskej republiky zvolila v tajnom hlasovaní pána Františka Blanárika za riaditeľa Národného bezpečnostného úradu. Zároveň mi dovoľte pripomenúť, v zmysle predloženého uznesenia o schválení tejto voľby funkčné obdobie zvoleného riaditeľa začína plynúť dňom zániku funkcie doterajšieho riaditeľa, to znamená 16. septembrom 2006. Vzhľadom na to, že overovatelia ešte potrebujú krátky čas na spočítanie... Máme? Veľmi pekne ďakujem, pán poslanec. Takže, ak dovolíte, dávam slovo poverenému overovateľovi, aby oznámil výsledok tajného hlasovania o návrhu na voľbu kandidáta na vymenovanie za sudcu Ústavného súdu. Nech sa páči, pán poslanec.
Kollár, Boris, predseda NR SR (2023-06-14):
Ďakujem pekne. Ja som rád, že prišiel aj pán poslanec Kočiš. Ja len na dôvažok, keď sa útočí na úplne prvú signálnu, by som chcel doplniť, že peniaze pre mimovládky sú z eurofondov a občania Slovenskej republiky v tomto prípade neplatili ani euro. Čiže hovoriť, že naše, naši rodičia a dôchodcovia, všetci sa tu skladáme na nejaké mimovládky, tak v tomto prípade sme sa my naozaj na ne neskladali a boli tieto peniaze z Európskej únie a naši občania na to neprispeli ani jedným centom. Teraz, pán Valášek, ešte vás nechám na svojom mieste, lebo, bohužiaľ, vás predbehla pani ministerka, dlhšie ma požiadala o slovo, a tým pádom dávam slovo pani ministerke.
R. Kaliňák, poslanec: (2004-03-04):
Ak by sme naozaj neprijali tento návrh, dostávali by sme sa do situácie, že týchto listov by pribúdalo a po každom vystúpení poslanca, ktoré by bolo naozaj konkrétne a dotýkalo by sa nejakého problému, by sme sa mohli ocitnúť na nejakom civilnom súde, kde už jeden z aktérov len v liste naznačil poslancovi, že ak bude pokračovať vo svojich vystúpeniach, bude od neho žiadať 10-miliónovú náhradu. Záverečnou vetou chcem povedať, že ak si chceme plniť svoju základnú kontrolnú funkciu ako parlament, v každom prípade by sme mali tento návrh podporiť. Ďakujem. (Potlesk.)
Laššáková, Jana, podpredsedníčka NR SR (2014-09-24):
Na vystúpenie pána spravodajcu nie sú faktické poznámky. Končím možnosť prihlásiť sa s faktickými poznámkami. Nech sa páči, pán poslanec Petrák, máte slovo. (Reakcia z pléna.) Nech sa páči, pán poslanec, s procedurálnym návrhom.
Laššáková, Jana, podpredsedníčka NR SR (2015-03-20):
Ďakujem pekne. Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Igorovi Hraškovi. Nech sa páči, pán spravodajca.
J. Baška, poslanec: (2005-11-08):
Prvý bod, týka sa § 2. V § 2 odsek 2 znie: „Ak oprávnená osoba podľa odseku 1 zomrela, nárok na odškodnenie má manžel a deti, každý rovnakým dielom. Ak ich niet, stávajú sa oprávnenými osobami rodičia, každý rovnakým dielom.“ V tomto sa spresňujú nároky ďalších osôb v prípade smrti oprávnenej osoby. Druhý bod, tiež sa týka § 2. V § 2 ods. 4 sa bodka na konci nahrádza čiarkou a pripájajú sa slová „každý rovnakým dielom“. Tuná sa tiež spresňujú nároky ďalších osôb v prípade smrti oprávnenej osoby. Tretí pozmeňujúci návrh, týka sa § 4, už aj navrhovateľ tu spomínal, že ide o redukciu tých súm na odškodnenie. Čiže v § 4 ods. 1 sa suma 1 mil. Sk nahrádza sumou 180 000 korún, ods. 2 písm. a) sa suma 500 000 korún nahrádza sumou 90 000 korún a ods. 2 písm. b) sa suma 100 000 korún nahrádza sumou 50 000 korún. Zdôvodnenie. Ide o zníženie výšky nároku odškodnenia vo väzbe na výšku odškodnenia vyplývajúcu z iných zákonov týkajúcich sa odškodnenia a rehabilitácie. Štvrtý pozmeňujúci návrh, týka sa § 5, kde v § 5 odsek 2 znie: „K žiadosti je potrebné pripojiť,“ a tu chcem upozorniť na malý preklep, nie doklady, ale „dôkazy preukazujúce opodstatnenosť jej nárokov a čestné vyhlásenie o tom, že odškodnenie nebolo poskytnuté podľa iného právneho predpisu. V prípade, ak žiadosť nie je doložená týmito dokladmi, považuje sa za bezpredmetnú.“ Zdôvodnenie. Návrh má spresňujúci charakter, aby príslušný orgán mohol bez pochybností rozhodnúť, kde je nevyhnutné predložiť doklady preukazujúce opodstatnenosť nároku. Aby sa zabránilo prípadnému dvojitému odškodneniu, navrhuje sa predložiť aj čestné prehlásenie. No a posledný krátky pozmeňujúci návrh, týka sa § 7, kde v § 7 ods. 3 sa slovo „finančnú“ nahrádza slovom „peňažnú“. Ide o zjednotenie používanej terminológie. Toľko k pozmeňujúcim návrhom. Ďakujem.
Glváč, Martin, podpredseda NR SR (2016-05-24):
Ďakujem veľmi pekne. Chce sa vyjadriť k rozprave spravodajca? Nie je to... Prerušujem rokovanie o tomto bode programu. Faktickú k navrhovateľovi asi už nie je možné, páni poslanci. Ďakujem. Rozprava bola ukončená. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač č. 95, návrh na jeho pridelenie na prerokovanie výborom je v rozhodnutí č. 94. Dávam slovo poslankyni Anne Verešovej, aby za skupinu poslancov návrh zákona uviedla. (Predsedajúcemu sa prihovára poslankyňa E. Jurinová.) Nech sa páči.
Glváč, Martin, podpredseda NR SR (2018-05-15):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Karolovi Farkašovskému, nech sa páči.
Náhlik, Peter, poslanec NR SR (2018-05-22):
Vážený pán predsedajúci, vážené kolegyne, kolegovia, vážený pán guvernér Národnej banky Slovenska, dovoľte mi, prosím, ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania správy o výsledku hospodárenia Národnej banky Slovenska za rok 2017. Správu o výsledku hospodárenia rozhodnutím č. 949 z 
21. marca 2018 pridelil predseda Národnej rady Výboru Národnej rady pre financie a rozpočet na prerokovanie do 
9. mája 2018. Správa bola predložená v zmysle § 39 ods. 5 zákona Národnej rady o Národnej banke Slovenska v znení neskorších predpisov. Ako gestorský výbor predseda Národnej rady určil výbor pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Uvedenú správu prerokoval výbor pre financie a rozpočet a prijal k nej uznesenie č. 272 zo dňa 2. mája 2018. Uvedený výbor predloženú správu zároveň vzal na vedomie a odporučil Národnej rade správu vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 275 zo dňa 10. mája 2018. Určil ma tiež ako spravodajcu, za spravodajcu výboru. Výbor ma poveril predniesť správu výboru na schôdzi Národnej rady. Zároveň navrhol Národnej rade podľa § 26 ods. 1 zákona Národnej rady o rokovacom poriadku Národnej rady vysloviť súhlas, aby guvernér Národnej banky Slovenska Jozef Makúch správu uviedol a mohol vystúpiť v rozprave na schôdzi Národnej rady. Návrh na uznesenie je prílohou tejto správy. Ďakujem, pán predsedajúci, skončil som. Otvorte, prosím, rozpravu.
Danko, Andrej, podpredseda NR SR (2024-09-26):
Nie, máte dať otázku.
Danko, Andrej, podpredseda NR SR (2024-02-02):
Chcem vás upozorniť, že reagujte na vystúpenie pani poslankyne vo faktických pozn... (Ruch v sále, reakcia z pléna: „Ja som o tom hovorila." ) Dobre. Pani poslankyňa Mesterová.
Šeliga, Juraj, podpredseda NR SR (2021-01-29):
To sme mali, teraz výbory.
D. Gabániová, poslankyňa: (2007-10-18):
Pán poslanec Slafkovský podal návrh, aby Národná rada podľa § 73 ods. 2 písm. a), aby bol návrh zákona vrátený na dopracovanie. Prosím, dajte hlasovať o pozmeňujúcom návrhu, aby bol zákon vrátený na ... (Prerušil  predseda NR SR Pavol Paška.)
Viskupič, Marián, poslanec NR SR (2023-02-16):
Ďakujem za slovo. No, pán kolega Vetrák, ako ak si niekto, takto. Osobitný odvod je, že absolútne zlé riešenie v celej svojej podstate. Vedela to aj strana SMER, ktorá ho zaviedla a plánovala zrušiť, viete to aj vy, keďže tam dávate klauzulu, že ho v ’24. zrušíte. Ale ak si to niekto náhodou doteraz nemyslel, tak z tohto vystúpenia proste si to už myslieť musí. To bolo fakt tak šliapanie po jazyku, tak vlastne vysvetľovanie, prečo ten odvod je vlastne zlý a prečo teda treba vyradiť už aj banky, prečo treba vyradiť mýto, prečo treba vyradiť médiá. Jednoducho tu je, z tohto celého je len jedno riešenie, normálne že ten odvod treba zrušiť, vo finále to kazí ekonomické prostredie, konkurencieschopnosť krajiny. Vo finále to platia ľudia a jednoducho proste, celé, úplne že celé zle. To už nehovorím, že samotný pozmeňovák teda po mesiacoch, čo to tu leží, bol vlastne zverejnený dnes ráno, ja si ale veľmi cením, že kolega Vetrák mi ho poslal včera v noci, to ďakujem, áno, ale proste tu, tu z každého jedného slova vlastne je vidieť, že takto sa to nerobí, a už len tá úporná snaha, že vlastne akože hanbíme sa povedať, že to treba stiahnuť, a krok späť, tak teda riešime, ladíme, vyraďujeme, no celé zle. Tá dohoda so SaS, čo tu spomínal pán kolega Vetrák, bola, že to posúvame do marca s tým, že jednoducho to nebude, už to nebude aplikované. Veď a to je presne o tom, veď obedy zadarmo neboli ešte ráno pred ich zverejnením jasné, že budú, tak sa nemohlo debatovať o tom, že ten odvod bude na ne použitý. Jednoducho my sme aj to koniec-koncov pán kolega Vetrák povedal, my sme za zrušenie toho odvodu, platilo to stále, platí to stále a bude to platiť stále a po tomto vystúpení to platí ešte viacej. Ďakujem pekne.
Sulík, Richard, predseda NR SR (2010-12-14):
Ďakujem. Dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie, pánovi poslancovi Martinákovi. Nech sa páči.
Kolesík, Andrej, poslanec NR SR (2011-03-24):
Ďakujem, pán predseda. Pán predseda výboru, ja si osobne myslím, že vo svojom vystúpení si pomenoval všetky dôležité znaky tejto novely, ktorá zavádza spoplatnenie (všetkých študentov) externého štúdia a absolútne vynechala alternatívu číslo dva, nespoplatnenie externého štúdia. Osobne sa domnievam, že spoplatnenie externého štúdia v plnom rozsahu je akousi predprípravou a testom na spoplatnenie denného štúdia. Veď v konečnom dôsledku to pán minister aj takpovediac šplechol na ostatnom zasadnutí výboru pre vzdelanie. Ja mám pocit, že pán minister testuje, ako sa k tomu postaví slovenská spoločnosť, ako sa k tomu postavia študenti najmä, a dláždi si pomalými istými krôčikmi aj touto novelou cestu k absolútnemu, celkovému spoplatneniu denného štúdia, čo je pre mňa absolútne neprijateľné. Ďakujem.
Matovič, Igor, poslanec NR SR (2013-02-12):
Pán poslanec Kvasnička, ja sa priznávam, ja mám rád taký ten štýl, akým spôsobom prezentujete vaše návrhy, akým vlastne rétoricky, ako prebiehajú vaše vystúpenia. Len mne tam, nemôžem pomôcť, nesedí faktografia. 12. júla roku 2011, pred rokom a pol aj váš hlas mohol rozhodnúť, lebo chýbal iba jeden, jediný hlas. Vy ste sa zdržali pri hlasovaní o plus-mínus tom istom návrhu zákona z dielne práve predkladateľky tohto zákona, vašej kolegyne Gibalovej. Jeden jediný hlas chýbal. Štyria ľudia v KDH ste sa zdržali, jeden z vás mohol rozhodnúť. Dnes vy ste podpísaný ako predkladateľ tohto návrhu zákona. Nehnevajte, sa mne to pripadá schizofrenické. Vtedy, keď KDH je v koalícii, vtedy, keď má väčšinu v rukách, keď to takto musím povedať, vtedy nepodporíte dobrý návrh zákona, užitočný návrh zákona. Vtedy, kedy ste ho mohli presadiť. Dnes, keď tu väčšinu nemáte, zrazu sa podpíšete pod návrh zákona a tvárite sa, ako kebyže ste dnes tú tému objavili. Dnes idete zachraňovať Slovensko, dnes idete mladým ľuďom dávať prácu. Rok a pol mohli títo mladí ľudia pracovať na miestach dôchodcov. Váš hlas k tomu chýbal, lebo ste sa zbabelo, alibisticky alebo neviem z akých dôvodov jednoducho zdržali. Prepáčte, ale podpísať sa potom pod takýto návrh zákona a urobiť takéto vystúpenie je podľa mňa tým pádom iba dôkaz farizejstva, vášho osobného a strany KDH. Lebo vtedy, kedy máte moc, neurobíte to, a vtedy, kedy ju nemáte, bijete sa do hrude, ako keby ste to veľmi chceli urobiť. To je farizejské.
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 144 poslancov, za 22, proti 111, zdržalo sa 10, nehlasoval 1. Tento návrh sme neschválili.
Pellegrini, Peter, predseda NR SR (2015-05-13):
Prezentujme sa a hlasujme o druhom pozmeňujúcom návrhu pána poslanca Švejnu. (Hlasovanie.) Prítomných 139 poslancov, za hlasovalo 60, proti bolo 69, zdržalo sa 9, nehlasoval 1. Ani tento pozmeňujúci návrh sme neschválili.
Pellegrini, Peter, predseda NR SR (2015-09-16):
Vážené pani poslankyne, vážení páni poslanci, dovoľte, aby som vás privítal po letných prázdninách na 54. schôdzi Národnej rady Slovenskej republiky, ktorú týmto otváram. Chcem vás požiadať, aby sme sa pred začatím rokovania prezentovali a zistili tak, či sme schopní sa uznášať. Prosím, prezentujte sa. (Prezentácia.) Konštatujem, že je prítomných 119 poslancov. To znamená, že Národná rada je schopná sa uznášať. Na 54. schôdzi Národnej rady Slovenskej republiky budú overovateľmi páni poslanci Mikuláš Krajkovič a Martin Poliačik. Náhradníkmi budú poslanci Rastislav Čepák a Pavol Zajac. Na dnešnom rokovacom dni o ospravedlnenie požiadal pán poslanec Bastrnák, pani Viera Kučerová, pán poslanec Matovič. Na zahraničnej pracovnej ceste je pani poslankyňa Národnej rady Magdaléna Vášáryová. Navrhnutý program schôdze vám bol rozdaný. Chcem vás informovať, že po schválení programu pristúpime k hlasovaniu o jednom prerokovanom bode z 53. schôdze, je to správa generálneho prokurátora za rok 2014 (tlač 1555). Ďalej chcem uviesť, že v návrhu programu sa uvádzajú aj materiály a správy príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Navrhujem preto, aby sme tento súhlas vyslovili schválením programu ako celku, pokiaľ nikto nepredloží iný návrh. Teraz pristúpime k schvaľovaniu návrhu programu 54. schôdze . Podávam návrh, aby sme o prvom bode Informácie o aktuálnej situácii riešenia migračnej krízy rokovali dnes až do skončenia tohto bodu programu, tak ako sme to urobili aj prvýkrát, keď sme rokovali a prijímali uznesenie. Teraz sa pýtam, či niekto z pani poslankýň a pánov poslancov má návrhy na zmenu alebo doplnenie programu. Pripomínam, že program má 175 bodov, tak sa teda pýtam, či ešte niektorí kolegovia by ho radi rozšíriť o nejaké ďalšie body. Nech sa páči, pán poslanec Kollár.
Zmajkovičová, Renáta, podpredsedníčka NR SR (2012-09-27):
Ďakujem, pán poslanec. Pýtam sa teraz, kolegyne, kolegovia, či je všeobecný súhlas, aby sme dokončili túto rozpravu k tomuto bodu, teda aj vystúpenie pána ministra, a potom hlasovali. Je všeobecný súhlas? (Súhlasná reakcia pléna.) Ďakujem. Takže faktická poznámka, pán poslanec Kaník.
Ďuriš Nicholsonová, Lucia, podpredsedníčka NR SR (2017-09-14):
Ďakujem pekne, pán spravodajca. Otváram všeobecnú rozpravu. Písomne sa do rozpravy prihlásil za klub SME RODINA pán poslanec Milan Krajniak, ale ako prvá sa do rozpravy prihlásila pani predkladateľka. Pani poslankyňa Krištúfková, nech sa páči, máte slovo.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 134 poslancov, za 112, 10 proti, 12 sa zdržali. Návrh bol schválený. Výbory a lehoty.
Sólymos, László, minister životného prostredia SR (2017-09-12):
Ďakujem pekne. Vážený pán predsedajúci, vážené panie poslankyne, vážení páni poslanci, vládny návrh zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony, sa predkladá hlavne z dôvodu povinnosti transpozície smernice Európskeho parlamentu a Rady 2015/2193 o obmedzení emisií určitých znečisťujúcich látok do ovzdušia zo stredne veľkých spaľovacích zariadení. Táto smernica rieši požiadavky na spaľovacie zariadenia menovitým tepelným výkonom 1 MW až 50 MW. Súčasne vládny návrh zákona tiež rieši transpozičné nedostatky, ktoré boli identifikované v EÚ Pilotoch, týkajúce sa smernice Európskeho parlamentu a Rady. Upravuje sa okrem toho smogový varovný systém, aby verejnosť bola čo najskôr informovaná o znečistení ovzdušia pri vzniku smogovej situácie. Zavádza sa elektronické predkladanie údajov z evidencie do Národného emisného informačného systému NEIS. Túto povinnosť budú mať prevádzkovatelia veľkých zdrojov od roku 2018 a prevádzkovatelia stredných zdrojov od roku 2019. Zavádza sa nová povinnosť pre Slovenskú inšpekciu životného prostredia vypracovať a vykonávať monitorovací program pre stredne veľké spaľovacie zariadenia, ako aj tzv. druhotné palivá. Návrh zákona upravuje kompetencie obcí v oblasti zriadenia nízkoemisných zón. Zavedenie právnej úpravy o možnosti zriadenia nízkoemisných zón vyžaduje zmenu v právnych predpisov v gescii rezortov ministerstva dopravy a ministerstva vnútra. Okrem zmien a doplnení vyplývajúcich z uvedených smerníc sa navrhujú aj ďalšie úpravy doterajších ustanovení zákona, ktoré vyplynuli z praxe. Vládny návrh zákona bude mať negatívny vplyv na rozpočet verejnej správy, vplyv na podnikateľské prostredie z dôvodu zvýšenia regulačného zaťaženia, vplyv služieb verejnej správy na občana a pozitívny vplyv na životné prostredie a informatizáciu. Vládny návrh zákona je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými predpismi, nálezmi Ústavného súdu, medzinárodnými zmluvami, ktorými je Slovenská republika viazaná, ako aj s právom Európskej únie. Vážený pán predsedajúci, vážené panie poslankyne, vážení páni poslanci, verím, že predložený návrh zákona schválite. Ďakujem.
Jurinová, Erika, podpredsedníčka NR SR (2015-05-06):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Bublavý
Podmanický, Ján, poslanec NR SR (2012-10-25):
Nasleduje bod 19 návrhu pána poslanca Mihála, o ktorom nemôžeme hlasovať vzhľadom na schválený bod 5 spoločnej správy. To isté bod 20, tiež nemôžeme o ňom hlasovať vzhľadom na schválený bod 7 spoločnej správy. Takže budeme hlasovať o 21. návrhu, je to samostatný návrh pána poslanca Mihála.
Laššáková, Jana, podpredsedníčka NR SR (2015-07-02):
Pán poslanec Lipšic, nech sa páči.
Beluský, Martin, poslanec NR SR (2022-02-25):
Ďakujem za slovo. Pán poslanec Dostál a ostatní koaliční poslanci, ktorí predložili tento pozmeňujúci návrh, vy ste vlastne teraz priznali to, že tak ako ste to naformulovali, to vlastne nie je dobré, pretože ste vlastne teraz priznali, že to budete chcieť urobiť potom riadnym spôsobom, cez riadne legislatívne konanie. Čiže tento návrh, ktorý ste vlastne pripravili do konca júna, nie je dobrý, nie je, aj sami to vlastne, sami to vlastne priznávate týmto návrhom. Ale ja vám chcem povedať, že problém nie je, nie je ten termín, že dokedy to bude trvať, lebo ono to môže trvať aj týždeň a urobíte s tým toľko škody, koľko aj za rok, ale dôležité je a to, čo je problematické, a to, čo sme sa tu snažili vám vysvetliť, je to, že tam chýba definícia toho, čo je to dezinformácia a kedy už je závažná a kto to bude na základe čoho posudzovať. A to ste vôbec nedoriešili, čiže na toto sa, za toto sa podľa mňa absolútne, vôbec nedá zahlasovať.
B. Bugár, podpredseda NR SR: (2006-03-16):
(Hlasovanie.) Prítomných 104, za 75, proti 11, zdržalo sa 15 poslancov, nehlasovali 3. Návrh zákona sme schválili . Teraz prosím pána poslanca Mikuša, aby uviedol hlasovanie k návrhu na vymenovanie viceguvernéra Národnej banky Slovenskej republiky.
Remišová, Veronika, poslankyňa NR SR (2019-11-26):
Ďakujem, pán predsedajúci. Navrhujem, aby bol do programu rokovania Národnej rady zaradený nový bod, v rámci ktorého Národná rada prijme uznesenie, ktorým pri príležitosti 30. výročia Nežnej revolúcie odsudzuje komunistický režim, uznáva jeho plnú zodpovednosť za nespravodlivosti, krivdy a zločiny páchané na občanoch. Národná rada Slovenskej republiky si je vedomá nespravodlivosti a krívd spôsobených komunistickým režimom na vlastných občanoch ich prenasledovaním, popravovaním, vraždením a žalárovaním vo väzniciach a táboroch nútených prác aj pri pokusoch o prekročenie štátnych hraníc Československej socialistickej republiky počas útekov cez železnú oponu a tiež počas okupácie vojskami Varšavskej zmluvy. Národná rada Slovenskej republiky tiež uznáva potrebu spravodlivého zmiernenia krívd spáchaných príslušníkmi komunistickej ŠtB a odškodnenia jej obetí. Odôvodnenie: V roku 2019 uplynulo 30 rokov od Nežnej revolúcie, ktorá priniesla... (Prerušenie vystúpenia predsedajúcim.)
P. Frešo, poslanec: (2007-09-04):
To hovorí väčšina ekonómov okrem snáď tých, ktorí učili boľševickú politickú ekonómiu. To bola taká náuka, ktorá hovorila v čase, keď už komunizmus bol úplne v krachu o tom, že jedného dňa porazí zlý kapitalizmus. Všetci vieme, ako to dopadlo. Komunizmus skrachoval na celej čiare na celom svete a myslím si, že dať si radiť od ekonómov, ktorí vtedy vedecky dokazovali, že aj tak vyhrá, keď už bolo úplne všetko v krachu, nie je to najmúdrejšie. Ďakujem pekne.
P. Paška, predseda NR SR: (2009-09-08):
(Prezentácia.) Je prítomných 119 prítomných. Konštatujem, že sme uznášaniaschopní. Dámy a páni, pri ďalšom hlasovaní vás poprosím, aby ste si skontrolovali hlasovacie zariadenie. Na 40. schôdzi Národnej rady budú overovateľmi páni poslanci Džurina a Frešo. Ich náhradníkmi budú pán poslanec Richter a pán poslanec Andruskó. O ospravedlnenie svojej neúčasti na dnešnom rokovaní písomne požiadal pán poslanec Bauer, pán poslanec Chelemendik a pán poslanec Kotian. Návrh programu riadnej 40. schôdze ste dostali do svojich lavíc. Chcem vás informovať, že do návrhu schôdze nie sú zaradené tri body. Ide o vládny návrh zákona o sudcoch, je to tlač 1014, ktorý podpredsedníčka vlády a pani ministerka spravodlivosti Viera Petríková požiadala vypustiť z návrhu programu tejto schôdze, a následne je to aj vládny návrh zákona o pozemkových spoločenstvách, bola to tlač 896, ktorý požiadal nezaradiť do návrhu programu schôdze pán predseda vlády. Ďalej pán poslanec Peter Pelegrini mi písomne oznámil, že v mene navrhovateľov berie späť predložený návrh novely zákona o pozemných komunikáciách (cestný zákon), bola to tlač 1205, ktorý už takisto nie je v návrhu programu. Ešte predtým, ako vám dám, dámy a páni, slovo, aby ste mohli predniesť svoje návrhy na doplnenie a zmeny programu, vás chcem informovať, že na návrh gestorského výboru Správu o stave a vývoji finančného trhu za rok 2008, je to tlač 1134, uvedie pán guvernér Národnej banky Slovenska, pán Ivan Šramko. Keďže potrebuje náš súhlas, aby mohol vystúpiť aj v rozprave, aj uviesť, dávam návrh, aby schváleným programom sme umožnili aj pánovi guvernérovi Národnej banky vystúpiť. A teraz vás požiadam o vaše návrhy. Takže všetci, ktorí majú záujem podať návrh na zmenu alebo doplnenie, sú prihlásení? Ak áno, tak začneme pánom poslancom Frešom.
Bugár, Béla, podpredseda NR SR (2017-05-19):
Ale z toho usudzujem, že ešte nerokovali. Ešte máme... (Reakcia z pléna.) Druhú otázku položil pán poslanec Beblavý ministrovi práce, sociálnych vecí a rodiny pánovi Richterovi. Ale predpokladám, že už ste si to vydiskutovali. Nie? Takže otázka je nasledovného znenia: „Dávid z Topoľčian sa pýta: "Vzhľadom k neuspokojivej úrovni a kvalite verejných služieb občanov Slovenskej republiky a vysokému daňovému a odvodovému zaťaženiu nebolo by načase znížiť odvodové zaťaženie zamestnancom, aby mali reálne vyššie mzdy, lebo všeobecne nemám pocit, že za tie odvody by mi štát poskytoval zodpovedajúce služby."“ Nech sa páči, pán minister.
Hrnčiar, Andrej, podpredseda NR SR (2019-09-12):
Pán poslanec Krajčí, nech sa páči.
Kazda, Radovan, poslanec NR SR (2020-07-14):
Ďakujem. V rozprave vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2024-06-27):
Ďakujem. Tým vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť spravodajca?